Diari Oficial de la Generalitat Valenciana


Sumari del DOGV 3509, del 03-06-1999 (1999/5062)

Informació pública de la convocatòria de Junta General ordinària amb caràcter de extraordinària de la Caja Rural de Albal, Cooperativa de Crédito Valenciana.
-------------------------------------------------------------------------------------------------------------------------------------------------------------

### Dades del document

Número de DOGV
:   3509

Data del DOGV
:   03-06-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/5062


Organisme emissor
:   Caixa Rural d'Albal, COOP Crèd. V.

Tipus de document
:   Anunci

Informació pública de la convocatòria de Junta General ordinària amb caràcter de extraordinària de la Caja Rural de Albal, Cooperativa de Crédito Valenciana. [1999/5062]
  
El Consell Rector de la Caja Rural de Albal, Cooperativa de Crédito Valenciana, de conformitat amb les normes legals i estatutàries que li són aplicables, ha acordat convocar Junta General ordinària amb caràcter d'extraordinària de socis de l'entitat, que es farà a la sala d'actes de la Cooperativa Agrícola, situada a Albal, a la plaça del Caudillo, número, 25, el proper dia 25 de juny de 1999, a les 21.30 hores en primera convocatòria i a les 22.00 en segona, a fi de tractar el següent ordre del dia:
  
1. Examen de la gestió social. Informe de gestió, memòria, balanç, comptes i altres documents, tots ells amb referència a l'exercici de 1998 i l'aprovació d'aquests, si s'escau, i també decidir sobre la proposta d'aplicació de resultats.
  
2. Pla d'Inversions i Despeses de la reserva de formació i promoció cooperativa.
  
3. Determinació d'interessos per a les AVICS i l'avançament del pagament.
  
4. Designació d'auditors per als exercicis del 1999 al 2001, ambdós inclosos.
  
5. Projecte de modificació d'estatuts per a l'adaptació d'aquests al Decret Legislatiu 1/1998, de 23 de juny, pel qual s'aprova el Text Refós de la Llei de Cooperatives de la Comunitat Valenciana. Facultats al Consell Rector.
  
6. Renovació reglamentària de sis membres del Consell Rector i d'un suplent.
  
7. Designació de dos socis interventors per a l'aprovació de l'acta.
  
8. Suggeriments i preguntes.
  
Nota primera
  
D'acord amb el que s'estableix en la legislació vigent, els socis tenen dret a examinar al domicili social el projecte de modificació d'estatuts i els documents que s'han de sotmetre a l'aprovació de l'Assemblea, que es troben indicats a l'ordre del dia, i l'informe d'auditoria. També poden sol·licitar una còpia o l'enviament gratuït. El règim de consultes de la documentació es podrà fer efectiu, a partir de la publicació de la convocatòria a les oficines de la Caja, des de les 10.00 a les 13.00 hores, trets els dies hàbils.
  
Nota segona
  
S'ha obert el termini per a la presentació de candidatures, el qual finalitzarà a les 24.00 hores del proper dia 17 de juny. Les candidatures caldrà presentar-les, complimentades com cal, a les oficines de la Caja Rural en el termini indicat.
  
Nota tercera
  
S'adjunta a la convocatòria una papereta de delegació de vot i l'imprés per a la confecció de candidatures, i també un butlletí comprensiu dels comptes anuals, el balanç, la memòria i l'informe de gestió corresponents a l'exercici del 1998.
  
Albal, 6 de maig de 1999.- El president del Consell Rector: José Milla Moreno.